แนวโน้มดัชนีเช้าลุ้นขึ้น
นักวิเคราะห์ฯเผยตลาดหุ้นไทยเช้านี้ลุ้นขึ้น แนวเดียวกับตลาดภูมิภาคที่ส่วนใหญ่จะอยู่ในแดนบวกในเช้านี้ รับแรงซื้อพลังงาน-ปิโตรฯ-โภคภัณฑ์,น้ำมันพุ่ง
18 มี.ค. 2554

นักวิเคราะห์ฯเผยตลาดหุ้นไทยเช้านี้ลุ้นขึ้น แนวเดียวกับตลาดภูมิภาคที่ส่วนใหญ่จะอยู่ในแดนบวกในเช้านี้ รับแรงซื้อพลังงาน-ปิโตรฯ-โภคภัณฑ์,น้ำมันพุ่ง
นายจักรกริช เจริญเมธาชัย รองกรรมการผู้จัดการ ฝ่ายกลยุทธ์การลงทุน บล.โกลเบล็ก กล่าวว่า ตลาดหุ้นไทยเช้านี้มีโอกาสปรับตัวขึ้น ในทิศทางเดียวกับตลาดหุ้นอื่นในภูมิภาคเอเชียที่ส่วนใหญ่เช้านี้จะอยู่ในแดนบวกเล็กน้อย ทั้งนี้คาดว่าตลาดบ้านเราจะได้รับแรงซื้อจากหุ้นในกลุ่มพลังงาน, ปิโตรเคมี และกลุ่มสินค้าโภคภัณฑ์(Commodity)โดยได้รับแรงหนุนจากราคาน้ำมันที่ปรับตัวขึ้นสูงทะลุ 100 เหรียญ/บาร์เรล
นอกจากนี้ จะเห็นได้ว่าคนได้เริ่มคลายความวิตกต่อปัญหาที่เกิดขึ้นในญี่ปุ่นหลังจากเห็นท่าทีจริงจังต่อการแก้ไขปัญหาของทางการญี่ปุ่น และตอนนี้เริ่มคิดถึงการบูรณะประเทศกันแล้ว ดังนั้น หุ้นที่น่าได้ประโยชน์จากตรงนี้อาจะได้รับแรงซื้อเก็งกำไรเข้ามาได้
พร้อมให้แนวรับไว้ที่ 998 จุด แนวต้าน 1,008-1,011 จุด